
ŠILUTĖS RAJONO SAVIVALDYBĖS
TARYBA
SPRENDIMAS
DĖL ŠILUTĖS RAJONO SAVIVALDYBĖS TARYBOS 2026 M. BALANDŽIO 30 D. SPRENDIMO NR. T1-1207 „DĖL PRITARIMO ĮGYVENDINTI PROJEKTĄ „LÙTĖ“ PAKEITIMO


2026 m.                    d. Nr. T1-
Šilutė


Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalies 2 punktu ir 2 dalies 6 punktu, Šilutės rajono savivaldybės tarybos 2023 m. gruodžio 21 d. sprendimu Nr. T1-192 „Dėl Šilutės rajono savivaldybės vardu sudaromų sutarčių pasirašymo tvarkos aprašo patvirtinimo“ patvirtinto Šilutės rajono savivaldybės vardu sudaromų sutarčių pasirašymo tvarkos aprašo 3.6 papunkčiu, atsižvelgdama į VšĮ „Augu vaikai“ 2026 m. spalio 15 d. prašymą dėl patalpų nuomos sutarties pakeitimo, Šilutės rajono savivaldybės taryba                         n u s p r e n d ž i a:
1. Pakeisti Šilutės rajono savivaldybės tarybos 2026 m. balandžio 30 d. sprendimo Nr. T1-1207 „Dėl pritarimo įgyvendinti projektą „LÙTĖ“ 4 punktą ir išdėstyti jį taip:
„4. Išnuomoti be konkurso VšĮ „Augu vaikai“ Šilutės rajono savivaldybei nuosavybės teise priklausančias negyvenamąsias patalpas, esančias Tulpių g. 14, Šilutėje, unikalus                                     Nr. 8897-7001-7016 (patalpos plane pažymėtos indeksais 1-17, 1-18, 1-19, 1-20, 1-21, 1-22, 1-23,  1-24, 1-25, 1-26, 1-27, 1-28, 1-29 ir 1-30, bendras plotas – 176,58 kv. m), Projektui įgyvendinti. Nuomos terminas – 6 metai su galimybe pratęsti iki 10 metų, įskaitant nuomos terminą. Nuomos mokestis pradedamas skaičiuoti nuo gamybinės veiklos vykdymo pradžios, bet ne vėliau kaip nuo 2028 m. liepos 1 d.“.
2. Nustatyti, kad kitos Šilutės rajono savivaldybės tarybos 2026 m. balandžio 30 d. sprendimo Nr. T1-1207 „Dėl pritarimo įgyvendinti projektą „LÙTĖ“ nuostatos lieka nepakeistos.
3. Skelbti šį sprendimą Šilutės rajono savivaldybės interneto svetainėje www.silute.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

